OpenLLM-France/wikimedia huggingface dataset:
# Batalla naval de Carteia

La batalla naval de Carteia fou una batalla naval que tingué lloc entre la flota cartaginesa i la flota romana a prop de Carteia, el 206 aC.

## Antecedents

Després de la derrota cartaginesa a la batalla d'Ilipa els turdetans es van passar en massa al bàndol romà, i Asdrúbal Giscó i Magó Barca es van veure confinats amb les seves tropes a Gadir, inaccessible a un assalto romà. Acabada la revolta de Sucro i la revolta d'Indíbil i Mandoni, Publi Corneli Escipió va enviar Gai Luci Marci Sèptim amb un exèrcit reduït i sense bagatges per augmentar la seva velocitat, al llarg del Guadalquivir fins a la seva desembocadura on va trobar el general cartaginès Hannó que estava reclutant mercenaris per de Magó Barca i fou derrotat en la batalla del Guadalquivir.
Gai Leli comandant una petita flota d'un quinquerrem i set trirrems va arribar al port de Carteia on va rebre els ciutadans púnics confabulats donar accés a la ciutat als romans. La conjura va ser descoberta per Magó Barca i els seus responsables, detinguts, encadenats i deportats a Cartago en la flota d'Adhèrbal, governador de Gades, en quinquereme i una escorta de 8 trirrems.

## Batalla

Quan la flota púnica vista des de Carteia, la flota de Gai Leli va sortir al combat, amb el quinquerrem al capdavant, sorprenent Adhèrbal, que es va veure empès a la lluita doncs els corrents feien impossible la fugida, i fins i tot la batalla.
El xoc va ser caòtic, ja que les trirrem d'ambdós contendents maniobraven amb moltes dificultats, però les envestides van ser nombroses i el combat es va generalitzar lluitant bravament tots dos bàndols. Finalment el quinquerrem de Leli va poder envestir els trirrems, enfonsant-ne dos mobilitzant un tercer.
Adhèrbal, donant-se per vençut, va posar proa a la costa africana desentendre's del combat, i Leli va tornar a Carteia on va ser informat que la conjura a Gades havia estat descoberta i que els seus responsables havien estat enviats a Cartago.

## Conseqüències

Publi Corneli Escipió va donar a Gai Leli i Gai Luci Marci Sèptim l'ordre de retirar-se. Magó Barca va embarcar les seves darreres forces, consistent en uns pocs milers d'homes i alguns vaixells, i recorrent la costa va arribar a cartago Nova, on va ancorar les naus i desembarcar les tropes, però els romans van rebutjar l'atac.
Magó Barca va retornar derrotat a Gadir, on els seus ciutadans li van tancar les portes i ja negociaven amb els romans, amb el que va abandonar la ciutat i va anar a les Balears on va passar l'hivern a Portus Magonis, per navegar l'any següent al nord d'Itàlia per sublevar als ligurs.

## Referències

* ↑ Titus Livi, Ab Urbe Condita, 28.36.7-9
* ↑ (castellà) Revista Cartagena Histórica, La conquista Bárquida
# Blue Jacket

Blue Jacket o Weyapiersenwah (c. 1745 - Detroit, 1810) fou un cabdill shawnee. Participà en la Guerra de Dunmore (1774) i en la derrota de Point Pleasant. Durant la Independència dels EUA va donar suport als britànics, i en acabar la guerra, es traslladà als marges del Maumee. El 1790 es revoltà amb el cap dels miami Little Turtle i vencé els generals nord-americans Harmar (1790) i St Clair (1791), però el 1794 fou derrotat en la batalla de Fallen Timbers i el 1795 obligat a signar el vergonyant Tractat de Greenville, així com el de Fort Industry del 1805, pel qual cediren Ohio. Deixà el lideratge del poble al seu lloctinent Tecumseh (cabdill shawnee) i es retirà a Detroit, on va morir.

## Referències

* Sugden, John. Blue Jacket: Warrior of the Shawnees. University of Nebraska Press, 2000.

## Enllaços externs

* Shawnee Blue Jacket Web Site Arxivat 2016-01-16 a Wayback Machine.
* Biografia al Dictionary of Canadian Biography Online
# Bomilcar el númida

Bomilcar fou un númida, home de confiança del rei Jugurta, que el va utilitzar com a cap dels serveis secrets.
Un dels seus principals actes va ser, quan Jugurta era a Roma l'any 108 aC, l'assassinat de Massiva, el net de Masinissa I, que també era a Roma al mateix temps i reclamava el tron de Numídia. Bomilcar va ser descobert com a autor de l'assassinat i portat a judici, però abans que s'iniciés Jugurta va aconseguir que pogués escapar cap a l'Àfrica d'amagat, segons diu Sal·lusti.
L'any següent (107 aC) va dirigir una part de l'exèrcit de Jugurta que va ser derrotat en la batalla de Muthul per Publi Rutili Rufus, lloctinent de Quint Cecili Metel Numídic. A l'hivern d'aquell mateix any (107 a 106 aC) Quint Cecili Metel va atacar Zama Regia sense èxit i llavors va decidir intentar subornar a Bomilcar, al que va prometre l'amistat i l'agraïment de Roma si li entregava a Jugurta viu o mort. Sembla que Jugurta se'n va assabentar i va enviar ambaixadors per sotmetre's incondicionalment a Metel, i des de llavors el rei va sospitar de Bomilcar.
Bomilcar va decidir accelerar els plans de traïció concertats amb els romans i es va posar d'acord amb el noble númida Nabdalsa, per capturar a Jugurta, però un secretari de Nabdalsa va revelar el complot al rei que va fer agafar a Bomilcar i el va executar.

## Referències

* ↑ 4.Bomilcar a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 499
# Club Sol de América

El Club Sol de América és un club esportiu, destacat en futbol, de la ciutat d'Asunción, Paraguai, situat al Barrio Obrero.
Va ser fundat el 22 de febrer de 1909. Juga a l'estadi Luis Alfonso Giagni, també conegut com a Ciudad de Villa Elisa.

## Palmarès

* Lliga paraguaiana de futbol:
** 1986, 1991
* Segona divisió paraguaiana de futbol/División Intermedia:
** 1965, 1977, 2006, 2023
* Torneig República:
** 1988

## Jugadors destacats

* Carlos Bonet
* Luis Cristaldo
* Dante López
* Enrique Vera
* Justo Villar
* Pablo Zeballos

## Entrenadors destacats

* Ferenc Puskás
* Sergio Markarián
* Ever Hugo Almeida

## Secció de basquetbol

El Sol de América també disposa d'una secció de basquetbol que juga a la primera divisió del país.

### Palmarès

* Lliga paraguaiana de bàsquet (8): 1982, 1983, 1984, 1995, 1996, 1998, 1999, 2007.

## Referències

* ↑ «Paraguai - List of Champions». rsssf.com. [Consulta: 16 desembre 2017].
* ↑ «CAMPEONES OFICIALES DESDE SU FUNDACION». Corporación Deportiva Fénix. Arxivat de l'original el 2014-10-15. [Consulta: 16 desembre 2017].
# Club Sportivo Trinidense

El Club Sportivo Trinidense és un club de futbol paraguaià del barri de Santísima Trinidad a la ciutat d'Asunción.

## Història

El club va ser fundat el dia 11 d'agost de 1935. El seu principal rival és el Rubio Ñu, del mateix barri de Santísima Trinidad.
El primer cop que jugà a Primera Divisió fou el 1994. El 2010 retornà a primera després de guanyar la segona divisió (Division Intermedia) el 2009.

## Palmarès

* Segona divisió paraguaiana de futbol:
** 2009
* Tercera divisió paraguaiana de futbol:
** 1982, 1987, 1990, 2002

## Futbolistes destacats

Llistat de futbolistes que, o han jugat un mínim de 125 partits per al club, o han establert algun rècord per al club, o han estat internacionals amb alguna selecció, o han jugat a primera divisió en algun altre país o han jugat competicions internacionals:
* Juan Iturbe (2006)
* Arístides Rojas (2006)
* Dario Lezcano (2007-2008)
* Juan Cardozo (2010)
* Kenneth Nkweta Nju
* Yuki Tamura (2010)
* Syahrizal Syahbuddin (2011)
* Hee-Mang Jang (2017-)

## Referències

* ↑ Albigol: Trinidense Info
* ↑ Paraguay 1993 Consulta Dec 3, 2012, RSSSF.
* ↑ Paraguay 1994 Consulta Dec 3, 2012, RSSSF.
* ↑ Paraguay 2009 Consulta Dec 3, 2012, RSSSF.
* ↑ http://www.rsssf.com/tablesp/para2-06.html Arxivat 2019-04-04 a Wayback Machine.
* ↑ http://www.national-football-teams.com/player/29217/Aristides_Rojas.html
* ↑ Perfil a worldfootball
* ↑ Perfil Arxivat 2018-01-09 a Wayback Machine. a gilabola
* ↑ Perfil a scoresway
# Émile Lachapelle

Émile Lachapelle (valor desconegut, 12 de setembre de 1905 - valor desconegut, febrer 1988) va ser un remer i regatista suís que va participar en els Jocs Olímpics de 1924 i 1948.
El 1924, als Jocs de París, disputà dues proves del programa de rem. En ambdues, dos amb timoner i quatre amb timoner, guanyà la medalla d'or com a timoner. En la segona d'elles substituí a Walter Loosli en la final. El 1948, als Jocs de Londres, amb el vaixell Ylliam VII, fou sisè en la prova de 6 metres del programa de vela.

## Referències

* 1 2 «Émile Lachapelle Olympic Results». sports-reference.com. Arxivat de l'original el 28 de gener 2012. [Consulta: 21 juliol 2018].
# Citadel: Honey Bunny

Citadel: Honey Bunny és una sèrie de televisió d'espionatge índia dirigida per Raj i DK, que va coescriure el guió amb Sita Menon. És una sèrie derivada i preqüela de l'estatunidenca Citadel a Amazon Prime Video. Segueix la història de la Honey i en Bunny, pares del personatge de la Nadia Sinh, interpretada per Priyanka Chopra a la sèrie original. S'ha subtitulat al català.
Es va estrenar el 6 de novembre de 2024. És protagonitzada per Varun Dhawan i Samantha Ruth Prabhu com a personatges principals amb Kay Kay Menon, Simran, Sikandar Kher, Saqib Saleem, Soham Majumdar, Shivankit Singh Parihar i Thalaivaasal Vijay en papers secundaris.
El desembre de 2022, Anthony i Joe Russo van anunciar la sèrie derivada índia de Citadel.
El rodatge de la sèrie va començar el gener de 2023. La sèrie es va rodar a Sèrbia i l'Índia. El rodatge es va acabar el 13 de juliol de 2023.

## Referències

* ↑ «OTT releases to watch this week: Citadel Honey Bunny, Vijay 69, The Buckingham Murders, Devara Part 1, and more». .
* ↑ «Citadel Honey Bunny», 2024. [Consulta: 10 novembre 2024].
* ↑ «Raj Nidimoru and Krishna DK drop photos with Citadel team, Varun Dhawan and Samantha Ruth Prabhu; spark speculations about a teaser». Bollywood Hungama, 30-01-2024.
* ↑ White, Peter «'Citadel': Varun Dhawan To Star In Indian Series Set In Amazon Franchise». Deadline, 20-12-2022.
* ↑ «Russo Brothers announce Varun Dhawan as the lead of Citadel in India; shooting begins in January 2023 : Bollywood News - Bollywood Hungama» (en anglès). Bollywood Hungama, 20-12-2022. [Consulta: 30 juliol 2023].
* ↑ «Varun Dhawan's debut series Citadel to shoot in Serbia for Prime Video». KFTV, 27-06-2023.
* ↑ «Samantha Ruth Prabhu Wraps Citadel : "The Family I Didn't Know I Needed"». NDTV, 13-07-2023.
# Kristoffer Olsen

Kristoffer Olsen (Stokke, Vestfold, 8 d'agost de 1883 - Oslo, 4 d'agost de 1948) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1907 rating) del programa de vela, a bord de l'Irene.

## Referències

* ↑ «Kristoffer Olsen Olympic Results». sports-reference.com. Arxivat de l'original el 18 d'abril 2020. [Consulta: 29 setembre 2017].
# Omega1 d'Aquari

Omega¹ d'Aquari (ω¹ Aquarii) és una estrella de la constel·lació d'Aquari.
Omega¹ d'Aquari és una estrella subgegant del tipus F de la magnitud aparent +4,97. Està aproximadament a 134 anys llum de la Terra.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 4 Marwan Gebran «A new method for the inversion of atmospheric parameters of A/Am stars» (en anglès). Astronomy and Astrophysics, 5-2016. DOI: 10.1051/0004-6361/201528052.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
# Catus Decià

Catus Decià (en llatí: Catus Decianus) era el procurador de Britànnia quan va esclatar la revolta contra els romans dirigida per Budica.
Cassi Dió diu que la seva avarícia i les extorsions comeses van ser una de les causes de la revolta. Els britons van assetjar Camulodunum, mentre Suetoni Paulí, el legat de la província, era absent en una expedició a l'illa de Mona. Els colons van demanar ajut al governador que només va poder enviar 200 homes. Camulodunum va ser conquerida pels rebels, i Petil·li Cerial resultà derrotat en la batalla que es va conèixer com la Massacre de la Legió IX. Catus Decià va fugir alarmat cap a la Gàl·lia, i el va succeir com a procurador Juli Glassicià.

## Referències

* ↑ [https://quod.lib.umich.edu/m/moa/acl3129.0001.001/671?rgn=full+text;view=image;q1=CatusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 656. ]
# Te gelat tailandès

El te gelat tailandès o literalment te gelat (en tailandès: ชาเย็น, pronunciat xa ien) és una beguda de te tailandès amb llet (evaporada, de coco o llet sencera), que s'agrega per donar sabor i una aparença cremosa. A més, s'endolceix amb sucre. Usualment, la llet condensada i el sucre són barrejades amb el te abans de ser abocat sobre el gel i després és cobert amb llet evaporada.
En els restaurants tailandesos del món, se serveix en un got llarg, encara que a Tailàndia s'aboca sobre gel molt en una borsa plàstica translúcida o transparent. També es pot fer frappé en alguns llocs de venda occidentalitzats.
És molt popular en molts restaurants nord-americans que serveixen menjar tailandès. Encara que el te tailandès no és el mateix que el bubble tea, beguda del sud-est asiàtic que conté boles de tapioca. També el te tailandès amb boles de tapioca és un sabor popular de bubble tea.

## Variacions

Algunes variacions de te gelat tailandès són:
* Te gelat fosc tailandès (en tailandès: ชาดำเย็น, pronunciat xa dam): Te tailandès servit gelat sense llet i endolcit solament amb sucre. Basat en la forma tradicional de servir el te indi, el qual es fa servir com a ingredient principal.
* Te tailandès amb llima (en tailandès: ชามะนาว, pronunciat xa manao): Similar al te gelat fosc tailandès, però amb llima i endolcit amb sucre. De vegades també se li agrega menta.

## Referències

* 1 2 Netsuwan, Natty. «Thai Tea Recipe» (en anglés). www.thaitable.com, 2011. Arxivat de l'original el 2014-08-26. [Consulta: 24 desembre 2011].

## Vegeu també

* Gastronomia de Tailàndia

## Enllaços externs

* Informació sobre el te tailandès
# Teatro Cajigal

El Teatro Cajigal és una teatre de la ciutat de Barcelona, (Veneçuela), al carrer Freites, a la carrera 15 de Carabobo, davant de la plaça Rolando, a l'estat d'Anzoátegui. És una construcció del segle xix, d'estil neoclàssic. Té una capacitat de 300 espectadors. Va començar a construir-se l'any 1894 i la inauguració va ser el 21 de febrer de 1895, en honor del mariscal d'Ayacucho.

## Referències

* ↑ «Notícia sobre el teatre». Arxivat de l'original el 2009-02-21. [Consulta: 4 juliol 2009].
* ↑ Celebració 117 aniversari
# Publi Quintili Var el jove

Publi Quintili Var "el jove" (en llatí Publius Quintilius Varus Minor) era fill del general romà Publi Quintili Var (cònsol 13 aC). Era d'origen noble i va viure al segle i.
Var era membre de la gens Quintília, una antiga família romana d'origen patrici. Va ser l'únic fill que Publi Quintili va tenir de la seva tercera esposa, Clàudia Pulcra. Per la seva mare, Quintili Var era cosí de la que va ser emperadriu Valèria Messalina. Clàudia Pulcra era germana del pare de Messalina, Marc Valeri Messal·la Barbat que havia mort al voltant de l'any 20. Messalina no tenia germans, però tenia un mig germà més petit, Faust Corneli Sul·la.
Publi Quintili Var va néixer a Roma l'any 4. L'any 6 o 7, el seu pare va ser nomenat governador de la Germania Inferior que s'havia acabat de conquerir. Però al setembre de l'any 9, Publi Quintili Var el vell es va suïcidar per haver estat derrotat en la batalla del Bosc de Teutoburg. Després de la mort del seu pare, la seva mare no es va tornar a casar i, l'any 26, Clàudia Pulcra va morir a l'exili víctima de les conspiracions de Sejà. Quintili Var el jove es va fer ric amb l'herència dels seus pares.
L'any 27, Publi Quintili Var es va convertir en una altra víctima de les maniobres de Sejà. No se sap quina va ser realment l'acusació potser de traïció o de Laesa maiestas. Va ser acusat pel cèlebre orador Domici Afer i pel seu cosí Publi Corneli Dolabel·la. El resultat del judici és desconegut i no es menciona en cap font però precisament aquesta absència de notícies fa pensar que devia ser condemnat o es va suïcidar. Però un passatge de Sèneca el Vell suggereix que Quintili Var podia haver estat absolt del seu judici. Segons Sèneca, Var va tenir una carrera jurídica que va conduir amb èxit, i diu que el retòric Luci Cesti Pius en un discurs va provocar a Quintili Var assenyalant la derrota del seu pare en el Bosc de Teutoburg.

## Referències

* ↑ Abdale, J.R.. Four days in September: the Battle of Teutoburg. Barnsley, South Yorkshire: Pen & Sword Military, 2016, p. 65. ISBN 9781473860858.
* ↑ Vel·lei Pàtercul. Historiae Romane ad At Vinicium Cos. II,117-124
* ↑ Seager, Robin. Tiberius. Chichester: John Wiley & Sons, 2007, p. 173. ISBN 9780470775417.
* ↑ Smith, William (editor). Dictionary of Greek and Roman biography and mythology. Vol. III. Londres: John Murray, 1876, p. 1232.
# Sayf-ad-Din Ghazi II

Sayf-ad-Din Ghazi ibn Mawdud ibn Zankí (àrab: سيف الدين غازي بن مودود بن زنكي, Sayf al-Dīn Ḡāzī ibn Mawdūd ibn Zankī), més conegut simplement com a Sayf-ad-Din Ghazi II (? - ?, 29 de juny de 1180) fou emir zengita de Mossul (1170-1180).
Era fill de Qutb-ad-Din Mawdud al que va succeir quan va morir el 6 de setembre de 1170, passant per davant del seu germà gran Imad-ad-Din Zengi II, per consell de l'eunuc Abd-al-Massih, que aspirava a governar en nom del jove príncep. Imad-ad-Din Zengi II es va refugiar a Alep amb Nur-ad-Din Mahmud, que buscava una excusa per annexionar Mossul. El setembre de 1170 Nur-ad-Din es va apoderar de Sinjar i tot seguit va assetjar Mossul que es va rendir el 22 de gener de 1171; Abd al-Massih fou enderrocat i al seu lloc fou designat Gümüshtekin, un dels oficials de Nur-ad-Din, però va mantenir al seu nebot Ghazi II al tron com amir de Mossul i va donar a Zengi II la regió de Sinjar en feu.
Nur-ad-Din va morir el 15 de maig de 1174, quan es preparava per atacar a Saladí, el seu visir a Egipte, i va deixar un fill de 12 anys de nom as-Sàlih Ismaïl al-Màlik; els seus oficials van lluitar per la regència. Gümüshtekin va anar a Damasc i es va apoderar del jove príncep i el va portar a Alep on va eliminar el governador i va agafar el títol d'atabeg. Sayf-ad-Din Ghazi II va rebutjar llavors la sobirania d'Alep i es va declarar independent. Els notables de Damasc, inquiets pel poder de Gümüshtekin, van oferir el tron a Sayf-ad-Din Ghazi II, però aquest no va poder intervenir ocupat com estava a agafar i conservar el control de Mossul. Els notables de Damasc van cridar llavors a Saladí que es va apoderar de la ciutat d'Alep però mantenint a al-Salih al tron.
Però quan Sayf-ad-Din va tenir assegurat el control de Mossul, va decidir atacar a Saladí per expulsar-lo de Síria, i va enviar un exèrcit manat pel seu germà Masud al que es van unir les tropes alepines d'as-Sàlih Ismaïl; però Masud fou derrotat en la batalla de Qurun Hama (23 d'abril de 1175). Saladí va assetjar Alep i al-Salih va haver de reconèixer la seva sobirania. El 1176 un segon intent de Sayf-ad-Din Ghazi II contra Saladí, també amb suport d'al-Salih Ismail, va tornar a fracassar en la batalla de Tell al-Sultan (22 d'abril de 1176). Saladí va tornar a assetjar Alep però la ciutat va resistir.
Sayf-ad-Din Ghazi II va morir de tuberculosi el 29 de juny de 1180; el va succeir el seu germà Masud (Izz-ad-Din Masdud I). El seu fill Muïzz-ad-Din Sanjar-Xah de 12 anys, va rebre un feu a la Jazira.

## Bibliografia

* René Grousset, Histoire des croisades et du royaume franc de Jérusalem - II. 1131-1187 L'équilibre, París, Perrin, 1935 (reimpressió. 2006)
# Selecció de futbol de San Marino

La selecció de futbol de San Marino representa a San Marino a les competicions internacionals de futbol. És controlada per la Federació Sanmarinesa de Futbol.

## Participacions en la Copa del Món

* 1930 - No participà
* 1934 - No participà
* 1938 - No participà
* 1950 - No participà
* 1954 - No participà
* 1958 - No participà
* 1962 - No participà
* 1966 - No participà
* 1970 - No participà
* 1974 - No participà
* 1978 - No participà
* 1982 - No participà
* 1986 - No participà
* 1990 - No participà
* 1994 - No es classificà
* 1998 - No es classificà
* 2002 - No es classificà
* 2006 - No es classificà
* 2010 - No es classificà
* 2014 - No es classificà
* 2018 - No es classificà

## Participacions en el Campionat d'Europa

* 1960 a 1988 - No hi participà
* 1992 a 2016 - No es classificà

## Vegeu també

* El futbol a San Marino
* Federació Sanmarinesa de Futbol

## Enllaços externs

* RSSSF Arxiu de partits
* RSSSF Arxiu de jugadors
* Federació de Futbol de San Marino
# Gallarus Oratory

L' Oratori Gallarus (Irlandès: Séipéilín Ghallarais) és l'església paleocristiana millor conservada d'Irlanda. És a la Península Dingle al comtat de Kerry a l'estat d'Irlanda.
L''església es va fundar entre els segles vi i ix si bé hi ha teories que en daten la construcció pot al segle xii.
Es va construir amb una tècnica de pedra seca: les pedres sense argamassa una sobre una altra com es feien les tombes neolítiques i inclinades cap a l'exterior per a una millor evacuació de l'aigua. La forma de la construcció s'assembla a la quilla invertida d'un vaixell.

## Enllaços externs

* Informació sobre Gallarus Visitor Centre
* Pàgina sobre el Gallarus Oratory de l'oficina de turisme de Cork Kerry
* Diferents imatges a britannia-picture.com Arxivat 2008-04-14 a Wayback Machine.
* 52° 10′ 21″ N, 10° 20′ 58″ O﻿ / ﻿52.17250°N,10.34944°O﻿ / 52.17250; -10.34944 / ,
# Sydney Cozens

Sydney "Syd" Cozens, (Manchester, 17 de juliol de 1908 - Nova Brunswick, 5 de febrer de 1985) era un ciclista britànic que s'especialitzà en el ciclisme en pista. Va guanyar dues medalles d'argent als Campionats del món de Velocitat en categoria amateur. També va participar en els Jocs Olímpics d'Amsterdam en la prova de velocitat.

## Palmarès en pista

* 1929
** Campió del Regne Unit del 1/4 de milla
** 1r al Gran Premi de París amateur
* 1930
** Campió del Regne Unit d'esprint
** 1r al Gran Premi de París amateur
* 1931
** 1r al Gran Premi de París amateur
* 1932
** Campió del Regne Unit professional
* 1934
** 1r als Sis dies de Londres (amb Piet van Kempen)

## Referències

* ↑ «L'Auto-vélo», 12-08-1929. [Consulta: 11 gener 2023].
* ↑ «Olympedia – Syd Cozens». [Consulta: 3 novembre 2024].
* ↑ «"Cycling." Times, 23 June 1930, p. 7». , 23-06-1930, p. 7.
* ↑ «L'Athlète», 08-06-1932. [Consulta: 11 gener 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Castell de Chazeron

El castell de Chazeron és un castell situat al departament francès del Puèi Domat, concretament a la comuna de Lobeirac, 3 km al nord-oest de Chasteuguidon. Està llistat com a Monument historique des del 1944.
Originalment un castell medieval, Chazeron fou alterat durant el segle xvii per l'arquitecte Jules Hardouin-Mansart. Construí una escala al lloc del donjon i hi afegí una galeria arcada. El fossat fou emplenat, tres dels murs exteriors foren derruïts i s'afegiren dues ales.
Durant la Segona Guerra Mundial, Léon Blum, Georges Mandel, Édouard Daladier, Paul Reynaud i Maurice Gamelin foren empresonats en el castell el 1942 abans de comparèixer al judici de Riom. Actualment, el castell és un centre cultural.

## Referències

* 1 2 Ministry of Culture: Château de Chazeron (francès)
* 1 2 3 Michelin: Green Guide: Auvergne, Rhône Valley (Michelin Tyre plc, 1995) p.95

## Enllaços externs

* Castell de Chazeron - Lloc web oficial